Ideal Bar Live præsenterer   
**Eksklusiv releasekoncert for Hymns from Ninevehs nye album***Hymns from Nineveh udgiver den 16. september deres nye album, Visions. Dagen inden giver orkesteret en eksklusiv smagsprøve på albummet på vandet og i Ideal Bar Live.*

**Bådtur og minikoncert**

Den anmelderroste sanger og sangskriver Jonas H. Petersen, frontmanden i folk-orkesteret Hymns from Nineveh, giver 90 gæster en unik mulighed for at høre orkesterets nye album *Visions,* dagen inden det udkommer. Ideal Bar Live holder nemlig releasefest for albummet, der starter med en bådtur i Københavns Havn og slutter med en mini koncert med både Hymns from Nineveh og Mechanical Bird.

**Eksistentielle spørgsmål**

På *Visions*sporer man en stor tilgængelighed og imødekommenhed i musikken. Sammen med det store nærvær, der naturligt flyder fra Jonas H. Petersens fine vokal, giver det musikken en rørende autenticitet.

Albummet er produceret af Aske Bode og co-produceret af Fridolin Nordsø og kredser om syn som et gennemgående tema. Det beskriver i forskellige afskygninger det moderne menneskes forsøg på at finde mening i dét, han ser. De to singler fra albummet "[A Kid on the Beach](http://www.youtube.com/watch?v=j4iLv3wRe0k)" og "Everything We See Will Turn to Dust" er begge blevet spillet heftigt på P3.

**Dagens program**

Der sælges kun 90 billetter til denne unikke oplevelse.

**kl.14.20 - 15.30** Sejlads i Københavns Havn med start og stop ved Stormbroen v/nettobådene med en overdækket båd. I dette tidsrum kan hele albummet *Visions* høres i dets fulde længde, mens man glider af sted på vandet med en øl i hånden og oplever København.

**15.30-16.00** Afgang mod Ideal Bar (transport sker for egen regning. Cykel/gåben, bil eller bus 1A, som kører fra Stormbroen mod Enghave st.)

**kl.16.00-19.00** Releasefest på Ideal Bar Live, hvor man får en koncertøl, mens man hører to minikoncerter med Mechanical Bird og Hymns from Nineveh.

**Fakta om koncerten**:  
Hymns From Nineveh   
Søndag 15. september kl. 14.30   
Ideal Bar Live, Enghavevej 40, 1674 Kbh. V  
Pris:100 kr + gebyr (inkl. koncertøl). Billetsalget starter senere i dag via [www.vega.dk](http://www.vega.dk) og Billetnet.